Potrivit lui Ștefan Șaptefrați, Procuratura va examina și va da aprecieri la cele exclamate de Ilan Șor în videoul său la adresa jurnaliștilor.

De asemenea, un cetățean pe nume Alexandr Petkov a depus astăzi la Procuratura municipiului Chișinău o sesizare împotriva primarului de Orhei, Ilan Șor, cu privire la protestul din data de 20 iulie, organizat de Șor și formațiunea sa pe care o conduce, împotriva lui Andrei Năstase și Maia Sandu,

UNIMEDIA amintește că Ilan Șor a organizat la data de 20 iulie un protest împotriva lui Andrei Năstase și Maia Sandu, care ar fi implicați în acțiuni de lichidare a rețelei de magazine sociale lansate de Șor.

La finalul protestului organizat de către Partidul Șor, manifestanții au lăsate pancarte la sediile PAS și PPDA, pe care este inscripționat că în acel loc va fi deschis un magazin social, după alegerile parlamentare.

Totodată, primarul de Orhei, Ilan Șor, a venit cu un mesaj după protestul de vineri care a avut loc în Chișinău. Anume prin acest video, dânsul s-a mai referit și la jurnaliștii care scriu „porcării despre oameni”.

